Subject: Re: ~{LXO2;6R;VPF*~}: ~{G03`1Z83~}

From: [email-masked] (Yuan Jiang)
Date: Mon, 28 Jun 1993 04:41:41 GMT

Thanks for getting those words right and correcting the format.  Another
netter has asked me to repost it with the corrected format.  YJ

From: [email-masked] (Jim Z Yu)

这位长江来的朋友：

感谢你贴出《前赤壁赋》；那实在是一篇极好的文章。

我手头恰好有一套《古文观止》，内有苏轼的《前赤壁赋》和《后赤壁赋》。
那天看到你贴出的《前赤壁赋》后，我就把《后赤壁赋》也敲进去了。并且，
我又根据我手头的那个版本将你贴出的《前赤壁赋》校对了一下，填上或修正
了几个你没找到的字。当然，你的版本或许略有不同，所以我特地来征求一下
你的意见。下面是《前赤壁赋》和《后赤壁赋》，请你阅过。如果你觉得可以
并方便的话，就麻烦将两篇《赤壁赋》给重新贴一次。谢了。

另外，在校对《前赤壁赋》时，我按照通常的习惯将标点符号都“搬进来”。
不妥之还望见谅。

这一切是对你首贴《赤壁赋》表示感谢。 :-)

诸葛不亮

――８＜――咔嚓――８＜――咔嚓――８＜――咔嚓――８＜――“哎呀！”

                        前赤壁赋

                          苏轼

    壬戌之秋，七月既望，苏子与客泛舟游于赤壁之下。清风徐来，水波不兴。
举酒属客，诵明月之诗，歌窈窕之章。少焉，月出于东山之上，
徘徊于斗牛之间。白露横江，水光接天。纵一苇之所如，凌万顷之茫然。
浩浩乎如冯虚御风，而不知其所止；飘飘乎如遗世独立，羽化而登仙。

    于是饮酒乐甚，扣舷而歌之。歌曰：“桂棹兮兰桨，击空明兮溯流光。
渺渺兮于怀，望美人兮天一方。”客有吹洞萧者，倚歌而和之，其声呜呜然：
如怨如慕，如泣如诉；余音袅袅，不绝如缕；舞幽壑之潜蛟，泣孤舟之嫠妇。

    苏子愀然，正襟危坐，而问客曰：“何为其然也？”客曰：“月明星稀，
乌鹊南飞，此非曹孟德之诗乎？西望夏口，东望武昌。山川相缪，郁乎苍苍；
此非孟德之困于周郎者乎？方其破荆州，下江陵，顺流而东也，舳舻千里，
旌旗蔽空，酾酒临江，横槊赋诗；固一世之雄也，而今安在哉？况吾与子，
渔樵于江渚之上，侣鱼虾而友糜鹿，驾一叶之扁舟，举匏樽以相属；
寄蜉蝣与天地，渺沧海之一粟。哀吾生之须臾，羡长江之无穷；挟飞仙以遨游，
抱明月而长终；知不可乎骤得，托遗响于悲风。”

    苏子曰：“客亦知夫水与月乎？逝者如斯，而未尝往也；盈虚者如彼，
而卒莫消长也。盖将自其变者而观之，而天地曾不能一瞬；自其不变者而观之，
则物于我皆无尽也。而又何羡乎？且夫天地之间，物各有主。苟非吾之所有，
虽一毫而莫取。惟江上之清风，与山间之明月，耳得之而为声，目遇之而成色。
取之无禁，用之不竭。是造物者之无尽藏也，而吾与子之所共适。”

    客喜而笑，洗盏更酌，肴核既尽，杯盘狼藉。相与枕藉乎舟中，
不知东方之既白。

――８＜――咔嚓――８＜――咔嚓――８＜――咔嚓――８＜――“哎呀！”

                        后赤壁赋

                          苏轼

    是岁十月之望，步自雪堂，将归于临皋。二客从予过黄泥之坂。霜露既降，
木叶尽脱，人影在地，仰见明月，顾而乐之，行歌相答。已而叹曰：“有客无酒，
有酒无肴，月白风清，如此良夜何！”客曰：“今者薄暮，举网得鱼，巨口细鳞，
状如松江之鲈。顾安所得酒乎？”归而谋诸妇。妇曰：“我有斗酒，藏之久矣，
以待子不时之需。”于是携酒与鱼，复游于赤壁之下。江流有声，断岸千尺；
山高月小，水落石出。曾日月之几何，而江山不可复识矣。予乃摄衣而上，
履谗①岩，披蒙茸，踞虎豹，登虬龙，攀栖鹘之危巢，俯冯夷之幽宫。
盖二客不能从焉。划然长啸，草木震动，山鸣谷应，风起水涌。予亦悄然而悲，
肃然而恐，凛乎其不可留也。反而登舟，放乎中流，听其所止而休焉。
时夜将半，四顾寂寥。适有孤鹤，横江东来。翅如车轮，玄裳缟衣，戛然长鸣，
掠予舟而西也。

    须臾客去，予亦就睡。梦一道士，羽衣蹁跹，过临皋之下，揖予而言曰：
“赤壁之游乐乎？”问其姓名，俯而不答。“呜呼！噫嘻！我知之矣。畴昔之夜，
飞鸣而过我者，非子也邪？”道士顾笑，予亦惊寤。开户视之，不见其处。

【注①：“谗”应为“山”旁。】

--------------------------------------------------------------
诸葛不亮

“运筹帷幄之中，决胜千里之外。”――电子网围棋会ＩＧＳ写照
--------------------------------------------------------------

-- 
Go isn't everything.  Go is the only thing.           -- zhuge